1. Péter elhatározta, hogy adventben elmegy a hajnali misékre, hogy Jézus segítségével készüljön a karácsony szép ünneplésére. Jutka szerint ez butaság, hiszen adventben még Jézus születése előtt vagyunk, hogyan is segíthetne Jézus?! Kinek van igaza?  /Több jó is lehet!/
A: A karácsony Jézusnak csak születésnapja, az ünnepnap előtt is tud segíteni – jól gondolja Péter
B: Jutka gondolja jól, csak az éjféli misén tud Jézus segíteni,  és azzal, hogy ad egy szép élményt
C: Isten szavára figyelve, a szentségi Jézusban megerősödve könnyebb megtalálni a szeretet apró kis tetteit, mely az igazi karácsonyi ünneplést készíti elő 

2. Jóska szerint az is szép várakozás, ha advent minden napján örömet szerez valakinek Jézus kedvéért. Ha ez sikerül, kiszínez az adventi naptárjában egy-egy gyertyát. Karácsonyra minden kis gyertya „világítva” várja Jézust, Jóskának és környezetének szívében pedig öröm lesz. 
A: Ez mind nagyon szép, de semmi köze ahhoz, amit Jézus mondott
B: Tényleg szép az a törekvése, hogy Jézus kedvében járjon, így bármikor találkozik Vele, örömet jelent                                 C: Ez így túl vidám és örömteli, a várakozás, egy szomorú, sötét állapot

3. Klári már annyiszor elhatározta, hogy jobb lesz, megjavul, aztán mégis követ el bűnt. Kezd elege lenni ebből a hiábavaló harcból, és abból, hogy úgyse sikerül. Mit mondhatnánk neki? 
/Több jó is lehet!/
A: Ne a saját erejében bízzon, hanem Jézus szeretetében, és újra meg újra kérje segítségét
B: Emberi erőfeszítésre szükség van, de Jézus szeretete, kegyelme tesz szabaddá, tisztává
C:  Ha nem sikerül leszokni egy-egy hibáról, elhagyni egy-egy bűnt, nyugodjon bele, fogadja el így magát, ne harcoljon feleslegesen

4. A sátán a Jézus megkísértésénél alkalmazott három alapkísértéssel próbál minket is eltántorítani Istentől. Világunk tele van az ilyen kísértéseket rejtő jelszavakkal. Írd a  jelszó sorszámát a kísértés alá!

ÉLVEZETEK



HIÚSÁG



HATALOM

…...................................................   …..............................................      …...................................
1. A (kávé), a legtöbb, mi adható                 2. Mutasd meg, ki vagy!             3. Mert ez jár önnek!                                       4. Minden a tiéd lehet!                                 5.Valósítsd meg önmagad!          6. Szerezd meg!                                                 7. Vásárolj!                                                   8.Mert ön megérdemli!               9. A pénz hatalom.                                   10. Élvezd az ízeket!                                    11. Légy címlaplány!     12. A krémsajt a mennyország íze.                       
5. Miből lehet tudni, hogy valakinek papi hivatása van? /igen – nem /
- kedvet érez a liturgikus szolgálatokhoz    i - n
-  szívesen foglalkozik a hittannal              i - n
– szívesen imádkozik, szereti Jézust          i – n 
– ő a legjobb hittanos                                 i – n 
- csendes, visszahúzódó                             i – n 
- sohasem rosszalkodik                              i – n 
– szereti az embereket, szívesen segít nekik  i – n 
– előrelátóan képes megszervezni az anyagi hátterét  i- n 
– fél a lányoktól                                         i - n

6. Jézus megérintette tanítványait színeváltozása után és azt mondta: „Keljetek fel és ne féljetek!” Ez minden kereszténynek szól, ma is, nekünk is. Igaz ez?

A: Igen, a krisztusi élet egyik legszebb ajándéka, hogy félelem nélkül élhetünk

B: A keresztényeknek is van mitől félni, hiszen Jézus nem foglalkozik földi gondjainkkal

C: Ezt Jézus is csak addig mondta míg el nem fogták és meg nem ölték



7. Egyik pápánk a megválasztásakor ezzel a jézusi mondattal állt az őt köszöntő tömeg elé: „Ne féljetek!” A diktatúrák és a terrorizmus erőszakossága ellenére szeretetével, életével tanúskodott a jézusi mondat igazságáról és személyén keresztül Isten szeretetének ragyogása töltötte el reménnyel az embereket. Ki volt ez a pápa?

A: II. János Pál                            B: I. János Pál                                          C: XVI. Benedek


8. Miben segítheti keresztény életünket Jézusnak a szamariai asszonnyal való találkozási története?  /igaz-hamis állítások/
- biztatás, hogy Jézus hozzám, a bűnöshöz is szól   i – h 
– mutatja, hogy távol kell tartanunk magunkat azoktól, akik nem ugyanúgy gondolkodnak  i – h  
- mutatja, hogy távol kell tartanunk magunkat a bűnösöktől   i – h 
– biztatás, hogy gyarlóságaink ellenére is Jézushoz vezethetünk másokat   i – h 
– mutatja, hogy Jézussal találkozni öröm, megtisztulás, élet   i – h 

9. A lakótelepi játszótéren játszanak a gyerekek. Egyszer csak kinyílik egy ablak és hallatszódik: - Gyerekek, ebéd! - Erre három gyerek, abbahagyva a játékot, elindul haza. Honnan tudták, hogy rájuk vonatkozik a meghívás?
A: Éhesek voltak    B: Megismerték az Édesanyjuk hangját  C: Ők hallották meg elsőnek a kiáltást

10.Laci szerint a Pásztor hangját csak a fiúknak kell figyelni, és közülük is csak annak szól, aki pap szeretne lenni. Igaza van?
A: Igen, mert pap csak fiú lehet                  
B: Nincs igaza, mert Isten mindenkit hív valamilyen feladatra, a papság csak egyik féle hivatás    
C: Aki pap szeretne lenni, annak nem kell figyelni semmiféle hívásra, csak menjen

11. Péternek rosszul esett, hogy édesanyja megdorgálta a rendetlenül hagyott szoba miatt, sőt büntetést is kapott érte. Duzzogva kérte számon a szeretetét. Édesanyja mosolyogva válaszolta:
- Fiam, az igazság nélküli szeretet kényeztetés. - Te ezt honnan tudod? - kérdez vissza Péter. 
- Jézustól - válaszolta Édesanyja – tudod, Ő az út, az igazság és az élet.    Jól gondolja?
A: Jézus szavai nem ilyen mindennapi helyzetre vonatkoznak
B: Akit Jézus szeretete irányít, annak tettei az igazságnak is megfelelnek és az életet szolgálják
C: A szobarendnek, főleg a büntetésnek  Jézushoz semmi köze

12. Gábor az átmulatott éjszaka után fáradtan kezdi a napot. Nincs öröme a munkájában, kerüli a találkozást a munkatársaival, alig várja, hogy a műszaknak vége legyen. Otthon türelmetlenül kifakad szülei érdeklődésére: Hagyjatok békén, hadd élvezzem egy kicsit az életet! - Ha legalább élveznéd, mondja szomorúan Édesapja. Miért volt szomorú?
A: Az élet igazi élvezetét nem engedi a keresztény tanítás
B: Az élet élvezetét nem a züllés, hanem az értékes szép célok megvalósítása jelenti
C: Az élet élvezetét a szórakozás, nagy bulik, utazások jelentik, ha van az embernek  pénze hozzá 

13. Jutka sokat hallotta az „alleluja” szót a templomban, és mivel mindig felálltak, azt gondolta, ezt is jelenti: álljanak fel! Jól gondolta ezt Jutka?
A: Igen, mert az Evangélium olvasása előtt szoktuk énekelni vagy mondani, és ilyenkor felállunk
B: Nem, mert azt jelenti: örvendezve, ujjongva dicsérjük Istent – igaz, hogy felállunk ilyenkor
C: Nem, mert ennek a szónak nincs értelme, nincs  külön jelentése

14. A vasárnapi szentmiséken Olvasmány, Szentlecke és Evangélium is van, sok helyen még a zsoltár és alleluja is. Ezeket a szentírási részeket ….
A: a pap választja ki, hogy a hívek javára váljék 
B: az Egyház állította össze, és osztotta be 3 évre, a liturgikus ünnepnek megfelelően
C:  a pap választja ki, úgy, hogy mindenki találjon kedvére valót benne

15.  Ágoston elismert szónok, befutott ember volt,  és mégsem boldog. Egy kislány énekét hallotta, hogy: „Vedd és olvasd” és Ágoston kézbe vette és olvasni kezdte a Szentírást: „Éljünk tisztességesen, mint nappal. Ne evésben-ivásban és részegeskedésben....” Ez a mondat szíven ütötte, megváltoztatta az életét. A szavak nemcsak értelmet, szép irányt adtak életének, hanem erőt is a megvalósításhoz.
A:  A szenteknél nem nagy dolog az ilyesmi, de nálunk egyszerű embereknél nem így működik
B:  Ágoston azért lett szent, mert engedte, hogy Isten szava átformálja életét
C:  utólagos belemagyarázás az egész, a megváltozásnak és a Szentírásnak nincs köze egymáshoz

16. Árpád-házi Szent Erzsébet Jézust kereste-ismerte fel, szolgálta embertársaiban a jézusi biztatás vonzásában: „Amit egynek a legkisebbek közül tesztek, nekem teszitek”. Életét ajándékozta embertársaiért, és nem elveszítette azt, hanem megnyerte az örök életet, és világító gyertya lett számunkra még 800 év távlatából is.
A: Igaz, hogy szép életet élt Erzsébet, de ennek semmi köze a Szentíráshoz
B: Nem mindenkinek van adakozni-valója, hiába indítaná erre a Szentírás olvasása
C: A Szentírás olvasása igazi Istenismeretet, jó kapcsolatot ad, ezért lehet a szentség útja


17. Szent Imre élete csak Jézussal érthető. Szeretni Istent mindenekelőtt, és felebarátunkat mint önmagunkat. Erre törekedni, ezt naponta megélni csak Isten erejével, vezetésével lehet, Isten szavára hagyatkozva lehet, a Szentírás szavait a szívben forgatva lehet. Mit szólsz hozzá? 
A: Szent Imre a szüzesség szentje, semmi köze Isten szavához, a Szentíráshoz
B: Szent Imre megélte „a világban, de nem a világért” Szentírásban bemutatott jézusi példát
C: aki nem ismeri a Szentírást, az nem is lehet szent  

18. Nemrégiben halt meg Chiara Lubich, olasz tanítónő, aki a II. világháború bombázásai közepette döbbent rá, hogy egyedül az Istennek érdemes élni, Isten Igéje szerint érdemes élni. Fiatal társaival Jézus egy-egy mondatát forgatták szívükben, és váltották valóra. Éljük az Igét – volt a jelszavuk, és a háború borzalmai közt Isten szeretetének hőseivé váltak: megtapasztalták és megosztották annak örömét, hogy Isten velünk él!
A: Akkor régen jó volt, de ma már ilyen nem létezik, és nincs is rá szükség        
B: Ma is vannak követőik, társaik, az Éljük az Igét – világméretű mozgalommá vált
C: Szeretni csendben kell, teljesen felesleges erről beszélni! 

19. Volt egy kedvenc autóm. Az osztálytársam, Péter is szeretett vele játszani. Egyszer csak beteg lett, kórházba kellett mennie. Emiatt nagyon szomorú volt, és félt is egy kicsit. Szerettem volna megvigasztalni, de semmi okos nem jutott eszembe. Tanácstalanul zsebre dugtam a kezem, és ekkor megéreztem a zsebemben az autómat. Felvillant bennem, hogy talán ennek örülne!  Hirtelen megszorítottam  az autómat – pont ezt? Ez a kedvencem! Jézus vagy az autóm? - kérdeztem magamtól, de már nyújtottam is oda neki: itt hagyom nálad, hogy tudjál mivel játszani. Ha meggyógyultál, majd visszaadod! - Csodálkozva, hitetlenkedve nézett rám, majd mosolyogva vette el. Nagyon vigyázok rá, mondta, és sietek hamar visszaadni.
És én nagyon-nagyon boldog voltam, jobban örültem, mint mikor a kedvenc autóm megkaptam.
A: Velünk is megtörténhet, hogy a lemondás nyomában megtapasztaljuk a boldogságot
B: Jézus nem ilyen kis dolgokra gondolt   C: Én csak akkor örülnék, ha már visszakaptam az autómat

20.Írj te egy történetet, amelyben sikerült a Szentírás tanítása szerint tenned!

